钦定古今图书集成/明伦汇编/氏族典/第127卷 > 陈垣
## 钦定古今图书集成/明伦汇编/氏族典/第127卷 > 陈垣

按《浙江通志》：“垣字子崇，性资颖异。弘治壬子，领乡荐，
授泾县教谕。以行谊廉耻率诸生，转国子助教。甫三
载，当道论荐，例得台谏。以母老愿就闲秩，擢汝府长
史。居无何，上疏乞归养。王谕留，不得已，乃请分禄。已
而忧念成疾，既革，谆谆语惟曰：‘我不孝，我不孝’。卒年
五十有四。”